PAGE  
6
ועדת הכספים

21.6.2009


הכנסת השמונה עשרה






נוסח לא מתוקן

מושב ראשון

פרוטוקול 

מישיבת ועדת הכספים

יום ראשון, כ"ט בסיון התשס"ט (21 ביוני 2009), שעה  12:20

סדר היום:

1.
תקנות ניירות ערך (חיתום) (תיקון), התשס"ט-2009

2.
תקנות ניירות ערך (אופן הצעת ניירות ערם לציבור) (תיקון), התשס"ט-2009

3.
תקנות ניירות ערך (דוחות תקופתיים ומיידיים) (תיקון), התשס"ט-2009

נכחו:

חברי הוועדה:

משה גפני – היו"ר

יעקב אדרי

חיים אורון

שי חרמש

שלי יחימוביץ

אמנון כהן

ציון פיניאן

מירי רגב

רונית תירוש

מוזמנים:

עו"ד שמשון אלבק, היועץ המשפטי, רשות לניירות ערך

רון עמיחי, רואה חשבון, רשות לניירות ערך

עו"ד הילה זונדר, רשות לניירות ערך

עו"ד צחי גרוסוסור, מנורה מבטחים, חיתום וניהול בע"מ

עו"ד בועז קרניאל, יועץ משפטי, חברת לידר שוקי הון

עו"ד גד סואן, מנכ"ל איגוד החברות הציבוריות

עו"ד נתי שילה, היועץ המשפטי, איגוד החברות הציבוריות

ייעוץ משפטי:

ענת מימון

עידו עשת

מנהל הוועדה:

טמיר כהן

רשמה וערכה:

אהובה שרון – חבר המתרגמים בע"מ

1.
תקנות ניירות ערך (חיתום) (תיקון), התשס"ט-2009

2.
תקנות ניירות ערך (אופן הצעת ניירות ערם לציבור) (תיקון), התשס"ט-2009

3.
תקנות ניירות ערך (דוחות תקופתיים ומיידיים) (תיקון), התשס"ט-2009

היו"ר משה גפני:


אנחנו מחדשים את הישיבה.

תקנות ניירות ערך (חיתום) (תיקון), התשס"ט-2009

שמשון אלבק:

לגבי תקנות החיתום, במה שאנחנו מביאים לכאן למעשה אנחנו מבטלים את הסעיף שקבע הוראת השעה. הוראת השעה מסתיימת. לפני שנתיים היה כאן דיון ארוך לגבי נושא ניגודי העניינים בחיתום וגם לגבי הצעה שנקראת הצעה לא אחידה בהצעות הציבור של ניירות ערך. 

שי חרמש:

שבתי ההשקעות הם גם החתם וגם מחזיק תיק נוסטרו.

שמשון אלבק:

נכון. גם זה נדון באותו דיון. 

היו"ר משה גפני:


ניגוד העניינים.

שמשון אלבק:

ניגוד העניינים. לאחר דיון ארוך ברפורמת חיתום מלאה, נשארו שני עניינים כהוראת שעה והוראת השעה הזאת בינתיים מה שקרה אתה זה שהממונה על שוק ההון והביטוח, מר ידין ענתבי, הביא לכאן תקנות שאושרו מהכיוון של המוסדיים ולמעשה הוא אמר שם שאותם כללים, אותן מגבלות חלות גם על המוסדיים אם הם רוצים להשתתף בהנפקות. לכן אנחנו לא רואים שום מניעה מלהעביר את התקנות האלה עכשיו.


אני רוצה להוסיף עוד נקודה אחת לפרוטוקול. יושבים כאן גם נציגי החתמים. אנחנו נמצאים בדיאלוג רציף עם החתמים על מנת לנסות ולשפר את הפרוצדורה של החיתום. ככל שנצבור ניסיון שיאפשר לנו לשפר אותו ואנחנו נדע שאכן זה ראוי, אז אנחנו נשקול לבצע שינויים נוספים. כרגע זה עדיין לא בשל. אנחנו מצפים ששוק החיתום יתעורר ונעשה את זה כאשר זה יהיה בשל.

היו"ר משה גפני:


יש מישהו שמתנגד? אין.

שי חרמש:

הערה. לפני שנתיים כאשר התקיים כאן הדיון, הבעיה היחידה שעלתה בדיון הייתה ניגוד אינטרסים בין בית השקעות שהוא גם חתם וגם מחזיק תיק נוסטרו.


היות שאנחנו מאשרים כאן הוראות קבע, לא הוראות זמניות, לא ראיתי את הניירות האלה קודם – אלא כן זאת טעות שלי, אבל לא ראיתי אותם קודם – אני שואל האם תקנות הקבע האלה משאירות את ה-10 אחוזים אחזקה של חתם גם בתיק נוסטרו או לא. 

שמשון אלבק:

התשובה היא שזה נשאר כפי שזה היה בהסדר שהיה כאן לפני שנתיים ואומץ על ידי הממונה על שוק ההון והביטוח לפני כמה חודשים באישור הוועדה הזאת.

אמנון:


למה לא נמשיך עוד שנה את ההוראה?

שלי יחימוביץ:

זאת שאלה נכונה.

היו"ר משה גפני:


כבר הייתה הוראת שעה. זה כבר היה באופן זמני.

שמשון אלבק:

אין סיבה להאריך שוב את הוראת השעה. הכללים האלה חלים בשנתיים האחרונות והם לא גרמו לנזק אלא עשו דבר טוב. לכן אני לא רואה סיבה למה לא להשאיר אותם.

היו"ר משה גפני:


אנחנו מצביעים על תקנות ניירות ערך  (חיתום) (תיקון), התשס"ט-2009.

ה צ ב ע ה

התקנות אושרו

התקנות אושרו פה אחד.

תקנות ניירות ערך (אופן הצעת ניירות ערם לציבור) (תיקון), התשס"ט-2009

שמשון אלבק:

זה אותו הדבר. אנחנו מדברים על אותו עניין שמהווה את החלק השני של רפורמת החיתום. מדובר כאן בהצעה לא אחידה. הרחבתי בעניין הזה והסברתי מדוע צריך להשאיר גם את זה.

עידו עשת:


אין לי הערות. אני רק מבקש מעורך-דין אלבק להסביר שכרגע בתקנות האלה אתה מבקש, חוץ מניגודי העניינים שדיברת עליהם קודם.

שמשון אלבק:

אמרתי שכאן מדובר בהצעה לא אחידה. מדובר על פרוצדורה של הצעה לא אחידה. זאת פרוצדורה שהיא חדשה במשפט הישראלי והיא נועדה להתאים בין המשפט הישראלי לבין איך שנוהגים לבצע הנפקות בחוץ לארץ. 

היו"ר משה גפני:


אנחנו מצביעים על תקנות ניירות ערך (אופן הצעת ניירות ערם לציבור) (תיקון), התשס"ט-2009.

ה צ ב ע ה

התקנות אושרו

התקנות אושרו פה אחד.

תקנות ניירות ערך (דוחות תקופתיים ומיידיים) (תיקון), התשס"ט-2009

שמשון אלבק:

כאן אנחנו רואים שני נושאים עליהם אנחנו מבקשים לקבל את אישורכם. הנושאים באים כאן לידי ביטוי בתקנות האלה. בנושא הראשון מדובר בהתחלה של אכיפת מה שאנחנו קוראים דוח ועדת גושן, חיזוק הממשל התאגידי בחברות. ביצענו תיקון בחוק החברות, משרד המשפטים. חוק החברות מאפשר היום למנות דירקטורים בלתי תלויים על מנת להגביר את העצמאות של הדירקטוריון. כצעד מגבה לדירקטורים הבלתי תלויים האלה, להגברת העצמאות של הדירקטוריון, אנחנו מבקשים שיהיה גם גילוי על העובדה האם החברה אימצה או לא אימצה את היכולת למנות דירקטורים בלתי תלויים. בכך החברה למעשה תפרסם לציבור האם היא הגבירה את העצמאות של הדירקטוריון שלה או לא הגבירה את עצמאותו.

אמנון כהן:

מה זה בלתי תלוי?

שמשון אלבק:

המינוי של הדירקטורים הציבוריים באסיפה הכללית בשליש בלתי נגוע. אלה הבלתי תלויים, ממונים על ידי האסיפה הכללית אבל אין להם שום זיקה עסקית לבעל השליטה בשום צורה ואופן. 

שי חרמש:

הם לא עובדים אצלו.

שמשון אלבק:

הם לא עובדים אצלו, החברה לא עובדת אצלו, לא עובדים אצל חברה.

שלי יחימוביץ:

זה בגדר המלצה. אין סנקציה.

שמשון אלבק:

אין סנקציה. יש רק גילוי האם אימצת את זה או לא אימצת את זה. זה מסוג הכללים שאנחנו יוצרים בסט פרקטיס, משהו שצריך לשאוף אליו, ואנחנו רוצים לדרג חברות על פי רמת המשטר התאגידי בחברות האלה.

שלי יחימוביץ:

זה מעלה את הדירוג שלהם?

שמשון אלבק:

בוודאי. זה מעלה את העצמאות שלהם. אם יהיו הרבה דירקטורים בלתי תלויים, הדירקטוריון יהיה יותר עצמאי והסיכוי שהוא יקבל החלטות.

שלי יחימוביץ:

מה האינסנטיב של החברה לעשות את זה?

שמשון אלבק:

האינסנטיב הוא על מנת שאם המשטר התאגידי בה יהיה יותר חזק, הסיכוי שישקיעו בה גופים מוסדיים וגופים אחרים הוא יותר גבוה מכיוון המשמעות היא שהניהול שלה הוא יותר טוב.

שי חרמש:

זאת אומרת שהקנס והפרס הוא הגילוי.

שמשון אלבק:

בדיוק.

היו"ר משה גפני:


מישהו מתנגד?

גד סואן:

אנחנו תומכים בעניין של דירקטורים בלתי תלויים ותמכנו בזה גם בוועדת גושן. אנחנו תומכים גם בכך שהעניין יהיה וולנטרי, כמו שהציע זוהר גושן. 

שלי יחימוביץ:

זה וולנטרי?

גד סואן:

זה וולנטרי.  אנחנו תומכים גם בפרסום על ידי החברה שתיתן ציון שהיא החליטה לשנות את התקנון ולמנות כך וכך דירקטורים בלתי תלויים.


אנחנו מתנגדים שאם החבה לא החליטה את זה, שהיא תיתן לזה פרסום. 

היו"ר משה גפני:


זה כל הנושא של התקנות האלה.

גד סואן:

הנושא של התקנות הוא לאפשר לחברות למנות.

היו"ר משה גפני:


תודה רבה. יש עוד התנגדויות מלבד ההתנגדות ששמענו עכשיו?

יעקב אדרי:


למה אתם לא שוקלים להוסיף סנקציה במקרה שהם לא יעשו את זה?

היו"ר משה גפני:


לא צריך להגזים.

שי חרמש:

זאת לא עבירה על החוק.

שמשון אלבק:

בתוך התקנות האלה יש עוד תיקון שלא נגעתי בו והנושא הנוסף הוא נושא בקרת העל. בתקנות האלה יש גילוי על נושא בקרת העל. בקרת העל היא השלב באישור הדוחות הכספיים, מהרגע שהם כבר סיימו לערוך אותם ומתבצעת אינטראקציה בין רואה החשבון המבקר לבין החברה כאשר לצורך האינטראקציה  הזאת  - זה חלק מהתקנות – מתבקש גילוי וזאת בקרת העל.

היו"ר משה גפני:


תודה רבה. אנחנו מצביעים על אישור תקנות ניירות ערך (דוחות תקופתיים ומיידיים) (תיקון), התשס"ט-2009.

ה צ ב ע ה

התקנות אושרו

התקנות אושרו פה אחד.


אנחנו עושים הפסקה עד השעה 13:20. אני לא יודע עדיין האם אני הולך להצביע רק בסוף על הכל או שיהיו דברים שאני ארצה להצביע קודם ואולי אפילו לפצל. זאת אומרת, להביא את זה לאישור אם תהיה הסכמה כללית לפני שמאשרים את כל הנושא של התקציב. אני אנסה חוקים מסוימים – אנסה, לא אומר שום דבר – להפריד ולאפשר גם לאופוזיציה וגם לקואליציה לא להיות תלויים בחוק התקציב עצמו. יהיו דברים שיהיו מוסכמים שאני ארצה אולי לפצל אותם. לכן אין לי החלטה איך אנחנו מצביעים. יכול להיות שלא תהיה ברירה ונשאיר את הכל לסוף, אבל מה שהיה מוסכם כאן בוועדה בשנה שעברה או לפני שנתיים לא מוסכם עכשיו. 


הדיון הבא עומד להיות דיון מאוד עקרוני. זאת אומרת, היות שאנחנו מדברים על תקציב דו-שנתי, מה הולך לקרות בין 2009 ל-2010 שזה מלבד המטרה כי המטרה היא כמובן לאופוזיציה לומר שהמטרה היא להשמיד את הכלכלה הישראלית ולפגוע בכל השכבות החלשות. זאת דקלרציה, אבל הסעיף השני הוא סעיף עקרוני שלא היה קיים עד היום. מה אנחנו מסכימים לתת לממשלה במעבר בין 2009 ל-2010 ומה אנחנו לא מסכימים. זה הדיון השני.

חייים אורון:

מי יהיה בדיון? אנחנו? 

היו"ר משה גפני:


מישהו צריך להציג את זה. הממשלה צריכה להציג את זה.


כאמור, בשעה 13:20 אנחנו מחדשים ואני לא מעריך שהדיון הזה יתקיים יותר משעה. 

הישיבה ננעלה בשעה 12:35
